CELEX: C2004/094/156
Language: fi
Date: 2004-04-17 00:00:00
Title: Christos Gkonkosin 18.2.2004 Euroopan yhteisöjen komissiota vastaan nostama kanne

17.4.2004   
            
            
               FI
            
            
               Euroopan unionin virallinen lehti
            
            
               C 94/62
            
         Christos Gkonkosin 18.2.2004 Euroopan yhteisöjen komissiota vastaan nostama kanne
   (Asia T-66/04)
   (2004/C 94/156)
   Oikeudenkäyntikieli: kreikka
   Christos Gkonkos, kotipaikka Waterloo, Belgia, on nostanut 18.2.2004 Euroopan yhteisöjen ensimmäisen oikeusasteen tuomioistuimessa kanteen Euroopan yhteisöjen komissiota vastaan. Kantajan edustajana on asianajaja Charisios Tagaras.
   Kantaja vaatii, että ensimmäisen oikeusasteen tuomioistuin
   
               —
            
            
               kumoaa riidanalaiset päätökset eli päätöksen, jolla kantaja luokiteltiin palkkaluokkaan A7 sen jälkeen, kun hän oli läpäissyt sisäisen kilpailun KOM/A/17/96, ja 24.11.2003 tehdyn vastaajan päätöksen nro R/323/03, jolla hylättiin kantajan hallinnollinen valitus
            
         
               —
            
            
               velvoittaa vastaajaan korvaamaan oikeudenkäyntikulut.
            
         
      Oikeudelliset perusteet ja pääasialliset perustelut
   
   Vuonna 1997 kantaja, joka on komission virkamies, osallistui ura-alueelta B ura-alueelle A siirtymistä koskevaan sisäiseen kilpailuun, mutta hän ei läpäissyt suullista koetta. Kantajan ensimmäisen oikeusasteen tuomioistuimessa nostaman kanteen (1) johdosta päätös, jossa hänen todettiin epäonnistuneen suullisessa kokeessa, kumottiin, ja hänet kutsuttiin osallistumaan uudestaan suulliseen kokeeseen, mutta hän ei taaskaan läpäissyt sitä. Kantaja nosti uuden kanteen (2) tästä jälkimmäisestä päätöksestä, jolla hänen todettiin epäonnistuneen suullisessa kokeessa. Kyseisen asian käsittelyn yhteydessä valintalautakunnan jäsenet yksimielisesti päättivät toimia sovittelevasti ja kutsua kantajan uudelleen (eli kolmannen kerran) suulliseen kokeeseen, jonka kantaja läpäisikin, joten hänet kirjattiin soveltuvien hakijoiden luetteloon. Tämän jälkeen kantaja haki ura-alueeseen A kuuluvaa avointa virkaa, mihin hänet valittiin. Hänelle ilmoitettiin 31.3.2003, että hänet oli nimityksen yhteydessä luokiteltu palkkaluokkaan A7.
   Kantaja riitauttaa tämän luokittelun ja väittää, että hänet olisi pitänyt luokitella palkkaluokkaan A6. Kantaja väittää ensinnäkin, että EY 233 artiklan asianmukainen soveltaminen sekä yhdenvertaisen kohtelun, lempeyden, hyvän hallinnon ja urakehityksen periaatteet edellyttävät, että hänelle myönnetään samanluonteiset edut, jotka hänelle olisi myönnetty, jos hänet olisi heti alussa kirjattu kilpailun soveltuvien hakijoiden luetteloon ilman, että hän nosti kahta edellä mainittua kannetta. Lisäksi kantaja väittää, että sekä komission syyskuussa 1983 tekemä päätös, joka koskee kriteerejä, joita sovelletaan palvelukseen otettaessa määritettäessä palkkaluokka ja palkkataso, sellaisena kuin kyseinen päätös on vuonna 1996 muutettuna ensimmäisen oikeusasteen tuomioistuimen asiassa T-17/95 (3) antaman tuomion jälkeen, sekä komission tästä samasta aiheesta antama hallinnollinen ohje edellyttävät, että kantaja alun perin luokitellaan palkkaluokkaan A6.
   
      (1)  Asia T-95/98, EYVL C 258, 15.8.1998, s. 38.
   
      (2)  Asia T-97/91, EYVL C 186, 30.6.2001, s. 17.
   
      (3)  Asia T-17/95, EYVL C 315, 25.11.1995, s. 14.